Kamu bisa jelasin ke aku soal Filemografi Sanjay Dutt dalam bahasa melayu?

Sanjay Dutt ialah seorang pelakon lelaki India yang terkenal menerusi karyanya dalam filem-filem Bollywood. Beliau memulakan kerjaya lakonan pada 1981, bersama Tina Ambani, dalam filem aksi percintaan Rocky (1981), yang merupakan filem karya bapanya, Sunil Dutt. Rocky menempati tangga ke-10 sebagai filem Bollywood berkeuntungan tertinggi pada 1981. Selepas beberapa siri kegagalan pecah panggung, beliau berlakon dalam filem aksi thriler Mahesh Bhatt Naam (1986). Dutt menerima pujian kritis atas penampilannya, dan ia menjadi titik permulaan dalam kerjayanya.

Pada tahun 1991, Dutt muncul dalam filem drama percintaan Lawrence D'Souza Saajan (1991), bersama Madhuri Dixit dan Salman Khan. Bagi persembahannya dalam filem ini, beliau menerima pencalonan Anugerah Filmfare untuk Pelakon Lelaki Terbaik. Beliau dicalonkan sekali lagi untuk anugerah sama untuk penampilannya dalam filem Khalnayak (1993). Dutt memenangi Anugerah Filmfare untuk Pelakon Lelaki Terbaik—menjayakan watak seorang pemuda yang kemudian menjadi penjahat dalam filem Vaastav: The Reality (1999). Dia juga menerima pujian kritis bagi persembahannya dalam filem ini. Dutt kemudian muncul dalam filem thriler jenayah Vidhu Vinod Chopra Mission Kashmir (2000). Bagi persembahannya dalam filem ini, Dutt menerima pencalonan Anugerah Filmfare untuk Pelakon Lelaki Terbaik.

Pada tahun 2003, Dutt muncul dalam filem sulung arahan Rajkumar Hirani: filem drama komedi Munna Bhai M.B.B.S. (2003). Dalam filem ini, beliau memegang watak sebagai Munna Bhai, yang mengikuti sekolah kedoktoran untuk mendapat ijazah sarjana SKSB. Filem ini berjaya di pecah panggung, dengan meraih ₹230 juta (setara dengan ₹630 juta atau AS$9.1 juta pada 2018) di India dan ₹360 juta (setara dengan ₹990 juta atau AS$14 juta pada 2018) di seluruh dunia. Penampilannya dalam filem ini melayakkan beliau menerima Anugerah Filmfare untuk Persembahan Terbaik dalam Peranan Komik.

Pada tahun 2006, Dutt muncul dalam kesinambungan filem Munna Bhai M.B.B.S., bersama Arshad Warsi, Vidya Balan, dan Boman Irani dalam filem drama komedi Rajkumar Hirani Lage Raho Munna Bhai (2006). Filem ini menerima banyak pujian kritis, dan Dutt kemudian memenangi beberapa anugerah, seperti Anugerah Skrin untuk Pelakon Lelaki Terbaik (Pengkritik), dan Anugerah Pengkritik Zee Cine untuk Pelakon Terbaik – Lelaki. Dutt sering berkolaborasi dengan pengarah Rajkumar Hirani, Vidhu Vinod Chopra, dan Mahesh Bhatt. Selain berlakon, Dutt juga menjadi pengacara rancangan realiti Bigg Boss 5 (2011—2012) bersama Salman Khan.